Miks mul õmblust vaja oli?
#000001
Poolteist aastat enne rasestumist avastati mu emakakaelalt atüüpilised rakud, mis oli vaja eemaldada, et need edasi vähiks ei areneks. Naised, ärge unustage regulaarselt kontrollis käia!☝️ Igatahes... Mulle tehti siis emakakaela konisatsioon ehk tükike emakakaelast lõigati ära.
#000002
Õmblus paigaldatakse ka siis, kui emakakael on liiga nõrk ja võib vara avaneda. See variant tundub hullem, sest kuidas esmaraseda puhul üldse teada, et ta emakakael vastu ei pea. Pigem vist ei teatagi ette ja õmblus pannakse lihtsalt erakorraliselt, kui avanemine juba toimunud on. 🤷‍♀️ Ja siis järgmised rasedused saab seda ennetavalt teha. Mulle öeldi ka, et õmblus tuleb nüüd iga järgmise rasedusega panna.
#000004
13. nädalal leppisime arstiga kokku, et 15. nädalal paigaldatakse õmblus. Protseduur tehti üldnarkoosi all ja läks väga kiiresti. Kui õigesti mäletan, siis 10-15 minutiga peaks valmis olema. Narkoosis olin igatahes pool tundi ja kui ärkasin siis tundsin tugevat menstruatsioonivalu. See oli hullem, kui mul muidu päevade ajal on, aga samas ei midagi väljakannatamatut. Arstid ütlesid, et võivad valuvaigistit anda, aga ma ei tahtnud enda kehasse üleliigseid ravimeid.
#000008
Pärast operatsiooni rippus mu seest välja mingi jäme pael. Pidavat tampoon olema, et veritsust peatada. Ma lootsin, et see ongi reaalselt tampoon, mille saab hiljem kiirelt ühes tükis välja tõmmata. Sest mul oli meeles, et emakakaela konisatsiooni käigus pandi mu sisse terve hunnik haavasidet, mille pidin ise kodus ära võtma. See oli reaalselt väga rõve! Ma muudkui tõmbasin ja tõmbasin seda ühest otsast ja lõpuks tekkis kerge paanika, et kas seda jääbki tulema?! 🤮
#000009
Ta ütles veel seda ka, et kuna õmblus on tehtud umbes 3-millimeetrise paelaga ja otsas on jäme sõlm, siis mees võib seda oma peenisega tunda ja seks ei ole sellisel juhul kõige meeldivam. Meil õnneks seda probleemi polnud, et sõlm kuidagi seganud oleks. Samas eks me olime alguses väga ettevaatlikud ka. Aga mida aeg edasi, seda vähem õmblus üldse meenus. Ja ma ei tundnud seda muul ajal ka kuidagi. Ainuke probleem oli see, et vesist voolust tekkis palju, aga see on normaalne.
#000013
Kogu see protseduur võttis paar minutit ja arst kommenteeris ka, et mul läks lihtsalt. Kui õmblus oli käes, siis ta näitas mulle seda paela. Päris rõve, nagu väike valge paeluss rippus ta pintsettide vahel. 😄 Aga tehtud! Natuke hakkas veritsema ka ja 2-3 päeva tuli määrivat voolust, aga pigem hästi vähe. Sel ajal ei tohtinud jälle seksida.
#000016